**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ĮGALIOJIMŲ ATSTOVAUTI ALYTAUS REGIONO PLĖTROS TARYBOS VISUOTINIUOSE DALYVIŲ SUSIRINKIMUOSE SUTEIKIMO**

2021 m. kovo 17 d. Nr. 34-697

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos regioninės plėtros įstatymo 13 straipsnio 1 dalies 3 punktu, 19 ir 21 straipsniais, Alytaus regiono plėtros tarybos nuostatų, patvirtintų Alytaus regiono plėtros tarybos steigiamojo susirinkimo 2020 m. gruodžio 10 d. sprendimu Nr. 1, 7 punktu ir 11.3 papunkčiu, Lazdijų rajono savivaldybės taryba n u s p r e n d ž i a,

Įgalioti Lazdijų rajono savivaldybės merę Ausmą Miškinienę, o jos laikino nedarbingumo, komandiruočių, atostogų ir kitais atvejais, kai ji negali vykdyti pareigų dėl objektyvių priežasčių, – Lazdijų rajono savivaldybės mero pavaduotoją Audrių Klėjų:

1. Atstovauti Lazdijų rajono savivaldybei ir dalyvauti Alytaus regiono plėtros tarybos visuotiniuose dalyvių susirinkimuose 2021–2023 m. iki Lazdijų rajono savivaldybės savivaldybės tarybos kadencijos įgaliojimų pabaigos.

2. Laisvai balsuoti visais Alytaus regiono plėtros tarybos visuotinio dalyvių susirinkimo kompetencijai priskirtais klausimais, išskyrus nurodytus Regioninės plėtros įstatymo 21 straipsnio 1 dalies 1, 2, 6, 7 ir 9 punktuose, dėl kurių turi būti priimtas (-i) atskiras (-i) Lazdijų rajono savivaldybės tarybos sprendimas (-ai).

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė

Ieva Stalevičiūtė, mob. 8 616 09 494

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL ĮGALIOJIMŲ ATSTOVAUTI ALYTAUS REGIONO PLĖTROS TARYBOS VISUOTINIUOSE DALYVIŲ SUSIRINKIMUOSE SUTEIKIMO“**

**AIŠKINAMASIS RAŠTAS**

2021-02-26

Lazdijų rajono savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi (jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai), Lietuvos Respublikos regioninės plėtros įstatymo 13 straipsnio 1 dalies 3 punktu (Savivaldybės taryba atlieka kitas šiame ir kituose įstatymuose nustatytas funkcijas), 19 (Regiono plėtros tarybos nuostatų reikalavimai) ir 21 straipsniais (Regiono plėtros tarybos visuotinis dalyvių susirinkimas), Alytaus regiono plėtros tarybos nuostatų, patvirtintų Alytaus regiono plėtros tarybos steigiamojo susirinkimo 2020 m. gruodžio 10 d. sprendimu Nr. 1, 7 punktu (visi regiono plėtros tarybos steigėjai nuo regiono plėtros tarybos įregistravimo Juridinių asmenų registre tampa jos dalyviais ir įgyja Regioninės plėtros įstatyme, kituose įstatymuose ir Nuostatuose nustatytas dalyvio teises) ir 11.3 papunkčiu (užtikrinti savo įgalioto asmens dalyvavimą Regiono plėtros tarybos visuotiniuose dalyvių susirinkimuose).

Atsižvelgiant į Lazdijų rajono savivaldybės tarybos 2020 m. spalio 30 d. sprendimą dalyvauti Alytaus regiono plėtros tarybos steigime, siūloma Lazdijų rajono savivaldybės tarybai deleguoti Ausmą Miškinienę, Lazdijų rajono savivaldybės merę, jos laikino nedarbingumo, komandiruočių, atostogų ir kitais atvejais, kai ji negali vykdyti pareigų dėl objektyvių priežasčių, – Lazdijų rajono savivaldybės mero pavaduotoją Audrių Klėjų, į Alytaus regiono plėtros tarybos visuotinį dalyvių susirinkimą.

Projektas neprieštarauja galiojantiems teisės aktams ir yra suderintas su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė.

Strateginio planavimo ir investicinių

projektų valdymo skyriaus vyriausioji specialistė Ieva Stalevičiūtė